4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ. 4776 της 17 Απρ./11 Μαΐου  1965 (ΦΕΚ Β' 316) Περί θέσεως εν ισχύϊ της υπ' αριθ. 2/1965 αποφάσεως του Συμβουλίου Συνδέσεως ΕλλάδοςΕ.Ο.Κ. Έχοντες υπ' όψιν: 1)Τας διατάξεις του άρθρ. 8 του Ν.Δ. 4257/1962 "περί κυρώσεως των αποτελεσμάτων των δασμολογικών διαπραγματεύσεων κλπ" και 2)τας διατάξεις του άρθρ. 8 της Συμφωνίας Συνδέσεως μεταξύ της Ελλάδος και της Ευρωπαϊκής Οικονομικής Κοινότητος κυρωθείσης δια του Νόμ. 4226/1962, αποφασίζομεν: Σελ. 460      Άρθρον μόνον.-Τίθεται εν ισχύϊ η, συμφώνως τω άρθρ. 8 της Συμφωνίας της συνιστώσης Σύνδεσιν μεταξύ της Ελλάδος και της Ευρωπαϊκής Οικονομικής Κοινότητος, εκδοθείσα υπ' αριθ. 2/1965 απόφασις του Συμβουλίου Συνδέσεως Ελλάδος Ευρωπαϊκής Οικονομικής Κοινότητος, δι' ης καθορίζεται από 1ης Ιαν. 1965, το ποσοστόν της εισφοράς, ήτις δέον να εισπράττηται κατά την εξαγωγήν εμπορευμάτων εις τας χώρας της Ευρωπαϊκής Οικονομικής Κοινότητος, παραχθέντων εκ προϊόντων εισαχθέντων εκ τρίτων χωρών και μη ευρισκομένων εις ελευθέραν κυκλοφορίαν εν τη χώρα, εις 65% των δασμών του Κοινού Τελωνειακού Δασμολογίου και ης το Ελληνικόν μετεφρασμένον κείμενον έχει ως ακολούθως: "ΤΟ ΣΥΜΒΟΥΛΙΟΝ ΣΥΝΔΕΣΕΩΣ Λαβόν υπ' όψιν, την Συμφωνίαν Συνδέσεως, ιδία δε το άρθρ. 8 παρ. 1 ταύτης. Θεωρήσαν ότι η υπ' αριθ. 4/1963 απόφασις του Συμβουλίου Συνδέσεως είχεν ορίσει, δια την λήγουσαν την 31ην Δεκ. 1964 περίοδον το ποσοστόν, επί των δασμών του Κοινού Δασμολογίου, όπερ λαμβάνεται υπ' όψιν προς καθορισμόν της εισφοράς, εις 55%. Ότι από της 1ης Ιαν. 1965 και μέχρις ότου λάβη χώραν νέα μείωσις των τελωνειακών δασμών μεταξύ των Κρατών-Μελών, η δασμολογική μείωσις, ης απολαύει σχεδόν το σύνολον των, υπό τους οριζομένους εις το άρθρ. 8 παρ. 1 της Συμφωνίας Συνδέσεως, όρους, εν Ελλάδι παραγομένων εμπορευμάτων, κατά την εις τα Κράτη - Μέλη εισαγωγήν, θα ανέλθη εις 50 ή 55% δια τα γεωργικά προϊόντα και 70% δια τα λοιπά εμπορεύματα. Ότι συμφώνως προς το προσηρτημένον εις την Συμφωνίαν υπ' αριθ. 3 πρωτόκολλον, δεν συντρέχει λόγος εισπράξεως εισφοράς, επί των υπό τους ιδίους ως ανωτέρους όρους παραγομένων εμπορευμάτων εις τα Κράτη - Μέλη, καθ' όσον χρονικόν διάστημα, τα εμπορεύματα ταύτα, κατά την εισαγωγήν των εν Ελλάδι θα απολαύσουν δασμολογικής μειώσεως κατωτέρας ή ίσης προς 20%. 40.Δ.β.4 Ευρωπαϊκή Οικονομική Κοινότητα- Ευρωπαϊκή Ένωση Ότι τυγχάνει σκόπιμον όπως το, προς καθορισμόν του ύψους της αναλόγου εισφοράς ταύτης, λαμβανόμενον ποσοστόν επί των δασμών του Κοινού Δασμολογίου, είναι ίσον προς το ποσοστόν, όπερ ωρίσθη δι' εμπορεύματα άτινα παρήχθησαν υπό συνθήκας αναλόγους προς τας εν άρθρ. 8 παρ. 1 της Συμφωνίας Συνδέσεως οριζομένας, καθίστανται αντικείμενον συναλλαγών μεταξύ των Κρατών - Μελών. Ότι δεν υφίσταται κοινόν δασμολόγιον της Συνδέσεως δια τα προϊόντα άτινα υπάγονται εις την Ευρωπαϊκήν Κοινότητα άνθρακος και χάλυβος, αποφασίζει: Άρθρον μόνον.-Από 1ης Ιαν. 1965 και μέχρι νεωτέρας αποφάσεως του Συμβουλίου Συνδέσεως, το ποσοστόν επί τοις εκατόν, επί των δασμών του Κοινού Δασμολογίου, το λαμβανόμενον υπ' όψιν προς καθορισμόν του ύψους της προβλεπομένης τω άρθρ. 8 παρ. 1 της Συμφωνίας Συνδέσεως εισφοράς, ορίζεται, δια τα παραγόμενα εν Ελλάδι εμπορεύματα, εις 65%. Καθ' όσον αφορά τα εμπορεύματα, δια την παραγωγήν των οποίων χρησιμοποιούνται προϊόντα υπαγόμενα εις την Ευρωπαϊκήν Κοινότητα Άνθρακος και Χάλυβος, το ανωτέρω ποσοστόν εφαρμόζεται επί του υψηλοτέρου δασμού των ισχυόντων τελωνειακών δασμολογίων εντός των Κρατών - Μελών της Ευρωπαϊκής Οικονομικής Κοινότητος, του αφορώντος τα υπαγόμενα εις την Ευρωπαϊκήν Κοινότητα Άνθρακος και Χάλυβος προϊόντα, τα οποία χρησιμοποιούνται δια την κατασκευήν των εν λόγω εμπορευμάτων". Η παρούσα δημοσιευθήτω δια της Εφημερίδος της Κυβερνήσεως. 